CELEX: 32019R1190
Language: lv
Date: 2019-07-11 00:00:00
Title: Komisijas Īstenošanas regula (ES) 2019/1190 (2019. gada 11. jūlijs), ar ko attiecībā uz atvilkumiem no Spānijai 2019. gadam iedalītajām nozvejas kvotām groza Īstenošanas regulu (ES) Nr. 185/2013

12.7.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 187/30
               
            
         KOMISIJAS ĪSTENOŠANAS REGULA (ES) 2019/1190
         (2019. gada 11. jūlijs),
         ar ko attiecībā uz atvilkumiem no Spānijai 2019. gadam iedalītajām nozvejas kvotām groza Īstenošanas regulu (ES) Nr. 185/2013
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 105. panta 4. punktu,
         tā kā:
         
                     (1)
                  
                  
                     Komisija 2013. gadā pieņēma Īstenošanas regulu (ES) Nr. 185/2013 (2), ar ko paredz 2013. gadā un turpmākajos gados izdarīt atvilkumus no konkrētām Spānijai iedalītām nozvejas kvotām 2009. gadā notikušās makreles nozvejas kvotas pārsniegšanas dēļ. Minētā regula nosaka atvilkumus no makreles kvotas ICES 8.c rajonā, ICES 9. un 10. apakšapgabalā un Savienības ūdeņos CECAF 34.1.1. zonā un no Eiropas anšova kvotas ICES 8. apakšapgabalā.
                  
               
                     (2)
                  
                  
                     Spānijas piekrastes flote ir lielā mērā atkarīga no makreles krājumiem, un šīs flotes rentabilitāte jau ir ļoti zema. Turklāt 2019. gada kvota ir par 20 % mazāka nekā 2018. gada kvota, un atvilkumi no makreles kvotas turpināsies līdz 2023. gadam. Ja tikai 2019. gadā tiks pieļauti mazāki atvilkumi no makreles kvotas, krājuma zvejas noslodze salīdzinājumā ar noslodzi, kas jau ir atļauta ar Padomes Regulu (ES) 2019/124 (3), nepalielināsies. Lai neradītu nelabvēlīgu sociālo un ekonomisko ietekmi uz attiecīgo zvejniecības sektoru un ar to saistīto apstrādes rūpniecību, atvilktajiem daudzumiem nevienā gadā nevajadzētu pārsniegt 33 % no attiecīgā gada makreles kvotas. Ja atvelkamais daudzums pārsniedz 33 % no attiecīgā gada makreles kvotas, Īstenošanas regula (ES) Nr. 185/2013 būtu jāgroza, lai ikgadējo atvilkumu samazinātu, attiecīgi pagarinot atvilkumu piemērošanas periodu.
                  
               
                     (3)
                  
                  
                     Spānijas kvota makreles nozvejai ICES 8.c rajonā, ICES 9. un 10. apakšapgabalā un Savienības ūdeņos CECAF 34.1.1. zonā 2019. gadam ir noteikta 24 597 tonnu apmērā, savukārt Īstenošanas regulā (ES) Nr. 185/2013 paredzētie atvilkumi minētajam gadam ir 9 240 tonnas, kas atbilst 38 % Spānijas kvotas. Tātad 2019. gadā atvelkamie apjomi būtu jāsamazina, lai tie atbilstu 33 % kvotas, bet starpība būtu jāpieskaita 2023. gadā atvelkamajiem apjomiem.
                  
               
                     (4)
                  
                  
                     Spānija ir lūgusi no 2019. gada makreles kvotas izdarāmo atvilkumu no sākotnēji noteiktajām 5 544 tonnām samazināt līdz 4 421 tonnai. Starpība ir 0,1 % no kopējās KPN, tātad bioloģiskā ietekme uz krājumu ir minimāla, tomēr mazapjoma zvejniecībām šī starpība ir būtiska. Atvilkums, kas 2023. gadā izdarāms no tās pašas kvotas, no sākotnēji noteiktajām 269 tonnām palielinātos līdz 1 392 tonnām. No makreles un Eiropas anšova kvotām izdarāmo atvilkumu sākotnējā proporcija katru gadu mainītos, tomēr saglabātos visā 2019.–2023. gada periodā. 2023. gadā atvelkamie apjomi joprojām būtu mazāki par ik gadus atvelkamajiem apjomiem, kas noteikti 2016.–2022. gadam.
                  
               
                     (5)
                  
                  
                     Lai gan apjomi, kas 2019. gadā atvelkami no makreles un Eiropas anšova kvotām, mainītos, joprojām būtu nodrošināts, ka minēto sugu zvejas iespējas 2019. gadā nav pārsniegtas. Tās būtu atbilstošas kopējās zivsaimniecības politikas mērķiem.
                  
               
                     (6)
                  
                  
                     Tāpēc Īstenošanas regula (ES) Nr. 185/2013 būtu attiecīgi jāgroza.
                  
               
                     (7)
                  
                  
                     Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) Nr. 185/2013 pielikumu aizstāj ar šīs regulas pielikuma tekstu.
         
         
            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 11. jūlijā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 343, 22.12.2009., 1. lpp.
         
         
            (2)  Komisijas Īstenošanas regula (ES) Nr. 185/2013 (2013. gada 5. marts), ar ko paredz 2013. gadā un turpmākajos gados izdarīt atvilkumus no konkrētām Spānijai iedalītām nozvejas kvotām 2009. gadā notikušās makreles nozvejas kvotas pārsniegšanas dēļ (OV L 62, 6.3.2013., 1. lpp.)
         
            (3)  Padomes Regula (ES) 2019/124 (2019. gada 30. janvāris), ar ko 2019. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības zvejas kuģiem – konkrētos ūdeņos, kas nav Savienības ūdeņi (OV L 29, 31.1.2019., 1. lpp.)
      
      
         
            PIELIKUMS
            
                        Krājums
                     
                     
                        Sākotnējā kvota (2009)
                     
                     
                        Pielāgotā kvota (2009)
                     
                     
                        Konstatētā nozveja (2009)
                     
                     
                        Kvotas un nozvejas starpība (pārzveja)
                     
                     
                        Atvilkums (2013)
                     
                     
                        Atvilkums (2014)
                     
                     
                        Atvilkums (2015)
                     
                     
                        Atvilkums (2016)
                     
                     
                        Atvilkums (2017)
                     
                     
                        Atvilkums (2018)
                     
                     
                        Atvilkums (2019)
                     
                     
                        Atvilkums (2020)
                     
                     
                        Atvilkums (2021)
                     
                     
                        Atvilkums (2022)
                     
                     
                        Atvilkums (2023)
                     
                  
                        MAC8C
                        3411
                     
                     
                        29 529 
                     
                     
                        25 525 
                     
                     
                        90 954 
                     
                     
                        – 65 429 
                     
                     
                        100
                     
                     
                        100
                     
                     
                        100
                     
                     
                        5 544 
                     
                     
                        6 283 
                     
                     
                        4 805 
                     
                     
                        4 421 
                     
                     
                        5 544 
                     
                     
                        5 544 
                     
                     
                        5 544 
                     
                     
                        1 392 
                     
                  
                        ANE08 (1)
                        
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                        3 696 
                     
                     
                        4 539 
                     
                     
                        2 853 
                     
                     
                        3 696 
                     
                     
                        3 696 
                     
                     
                        3 696 
                     
                     
                        3 696 
                     
                     
                        180
                     
                  
               (1)  Eiropas anšova gadījumā gads nozīmē zvejas sezonu, kas sākas attiecīgajā gadā.